பீனைல் சாலிசிலேட்டு

ஃபீனைல் சாலிசிலேட்டு (Phenyl salicylate) அல்லது சலால் (salol) என்பது 1886 ஆம் ஆண்டில் பேசெல் நகரைச் சார்ந்த மார்செலி நென்சிகி என்பவரால் அறிமுகப்படுத்தப்பட்ட வேதிச் சேர்மம் ஆகும். சாலிசிலிக் அமிலத்தை ஃபீனாலுடன் சேர்த்து சூடுபடுத்துவதன் மூலம் இதைத் தயாரிக்க முடியும். ஒரு காலத்தில் சூரியவொளித் தடுப்பு குழைமமாகப் பயன்படுத்தப்பட்ட இது தற்காலத்தில் சில பல்லுறுப்பிகள், மெருகுப் பூச்சுகள், ஒட்டும் பசைகள், மெழுகுகள் ஆகியனவற்றைத் தயாரிக்கப் பயன்படுகிறது. பள்ளி ஆய்வகங்களில் குளிர்தல் வீதம் தீப்பாறைகளில் எவ்வாறு படிக உருவங்களைப் பாதிக்கிறது என்பதை  விளக்கப் பயன்படுகிறது.

சலால் வினை 
பீனைல் சாலிசிலேட்டு சலால் வினையில் ஆர்த்தோ தொலூயிடினுடன் 1,2,4-முக்குளோரோபென்சீனில் உயர் வெப்பநிலையில் வினைபுரிந்து ஒத்திசைவான அமைடு, ஆர்தோ சாலிசிலோதொலூயிடினைத் தருகிறது. சாலிசிலமைடு என்பவையும் ஒரு வகையான மருந்து பொருளாகும்.

பயன்கள் 
பாக்டீரியாக்களை அழிக்கும் கிருமிநாசினியாகவும் மிதமான வலிநீக்கியாகவும் இது பயன்படுகிறது.

மேற்கோள்கள் 

சாலிசிலேட்டுகள்
பீனால்கள்
சாலிசிலேட்டு எசுத்தர்கள்